SF IV slhf. , félag í rekstri Stefnis hf. , hefur gengið frá kaupum á Skeljungi og tekið við félaginu . Ný stjórn hefur verið kosin en hana skipa þau Benedikt Ólafsson , Eva Sóley Guðbjörnsdóttir , Ingi Guðjónsson , Jón Diðrik Jónsson ( stjórnarformaður ) og Katrín Helga Hallgrímsdóttir . Eigendur SF IV eru Arion Banki , Draupnir-Sigla , Einarsmelur , Festa Lífeyrissjóður , Gildi Lífeyrissjóður , Íscap , Kaskur , PB 1 , Lífeyrissjóður starfsmanna ríkisins , SÍA II , Sjóvá , Stapi lífeyrissjóður , Söfnunarsjóður lífeyrisréttinda , VÍS , sjóðir í rekstri Stefnis auk nokkurra lykilstarfsmanna Skeljungs . SÍA II , framtakssjóður í rekstri Stefnis , er stærsti einstaki hluthafi félagsins með um 24% hlut , lífeyrissjóðir eru með um 30% hlut , fjármálafyrirtæki og sjóðir um 25% og einkafjárfestar um 21% . Félagið á um 35 fasteignir sem eru samtals um 23.000 fermetrar . SÍA II er framtakssjóður í rekstri Stefnis hf . Hluthafar SÍA II samanstanda af lífeyrissjóðum , fjármálafyrirtækjum og fagfjárfestum . Félagið rekur verðbréfasjóði , fjárfestingarsjóði og fagfjárfestasjóði skv. lögum nr. 128 / 2011 . Auk þess tekur starfsleyfi rekstrarfélagsins til eignastýringar , fjárfestingaráðgjafar og vörslu og stjórnunar fjármálagerninga í sameiginlegri fjárfestingu , sbr. 1. - 3. tölul. 1. mgr. 27. gr. laga nr. 161 / 2002 . Stefnir er dótturfélag Arion banka hf .